APSTIPRINĀTS
Daugavpils valstspilsētas pašvaldības iepirkuma komisijas
2026.gada 19.augusta sēdē, prot.Nr.2

ATKLĀTS KONKURSS
“DATORTEHNIKAS PIEGĀDE DAUGAVPILS VALSTSPILSĒTAS PAŠVALDĪBAS IESTĀDEI “SOCIĀLAIS DIENESTS””
[bookmark: ID]identifikācijas Nr. DVP 2026/167
Skaidrojumi Nr.1
Daugavpils valstspilsētas pašvaldības Iepirkuma komisija 2026.gada 19.augusta sēdē (prot.Nr.2) ir izskatījusi potenciālā pretendenta uzdoto jautājumu saistībā ar atklātā konkursa „Datortehnikas piegāde Daugavpils valstspilsētas pašvaldības iestādei “Sociālais dienests””, identifikācijas numurs DVP 2026/167, Nolikumu, EIS sistēmas Iepirkuma profilu  un sniedz šādus skaidrojumus: 
JAUTĀJUMS:
Par pretendenta pieredzes prasībām 2. daļā
Nolikuma 57.3. p. noteikts, ka par līdzvērtīgu pieredzi tiek atzīts līgums, kura ietvaros veikta serveru un/vai datortehnikas piegāde par kopējo summu vismaz 7 000,00 EUR bez PVN. Savukārt EIS kvalifikācijas prasībās norādīts, ka par līdzvērtīgu līgumu tiek atzīts līgums par serveru un/vai datortehnikas piegādi vismaz 14 000,00 EUR bez PVN apmērā. Lūdzam precizēt, kura prasība ir piemērojama pretendentu kvalifikācijas vērtēšanā.
SKAIDROJUMS:
Pasūtītājs informē, ka ir pieļauta pārrakstīšanās kļūda un nepieciešams precizēt norādīto informāciju EIS sistēmas Iepirkuma profilā, atbilstoši Nolikumā noteiktajam. Pretendentu kvalifikācijas vērtēšanai tiks ņemta vērā Nolikuma 57.3.punktā norādītā prasība - par līdzvērtīgu pieredzi tiek atzīts līgums, kura ietvaros veikta serveru un/vai datortehnikas piegāde par kopējo summu vismaz 7 000,00 EUR bez PVN.
JAUTĀJUMS:
Par atsauci uz nolikuma punktu
EIS kvalifikācijas prasībā norādīts, ka iesniegtajiem dokumentiem jāapliecina atbilstība Nolikuma 56.6. punkta prasībām. Lūdzam precizēt, vai minētā atsauce ir pareiza.
SKAIDROJUMS:
Pasūtītājs informē, ka ir pieļauta pārrakstīšanās kļūda un nepieciešams precizēt norādīto informāciju EIS sistēmas Iepirkuma profilā, atbilstoši Nolikumā noteiktajam.

